 Danjire Ismaaciil oo ka hadlayay goaan kaas kadib markii uu ku dhawaaqay in ay hakiyeen ka mid ahaanshihii guddiga farsamada IGAD asagoo u waramayay Idaacada BBC-da ayaa waxaa uu yiri Waxaan uga baxnay arin aan u arragnay in ay halbowle u tahay arrimaha shirka, sababtoo ah ujeedooyinkii shirkaan loo qabtay ama ay IGAD ugu xilsaartay dalalka safka hore waxaa ay ahayd in la dhiso dowlad loo dhan yahay, oo Soomaali oo dhan kulmisa sidaas darteed goaanka uu ku dhawaaqay danjire Kipligat ma ahayn goaan uu nagala tashaday ama ay isku raacsanaayeen guddiga farsamada IGAD, waxaana la burburiyay dadaal aan usbuucyo wadnay oo aan ku doonaynay in uu shirku noqdo mid loo dhanyahay iyo in shirka dib loogu soo celiyo xubnihii ka maqnaa, sidaas darteed dawladda Jabuuti ma taageerayso goaan aan loo dhamayn ama keeni kara in Soomaaliya colaado ka soo cusboonaadaan. 